|  |  |
| --- | --- |
| Številka: 007-616/2018 | |
| Ljubljana, 12. december 2018 | |
| EVA 2018-2550-0114 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA: Uredba o spremembi Uredbe o okoljski dajatvi za onesnaževanje okolja zaradi nastajanja odpadne embalaže –**  **predlog za obravnavo** | | | |
| **1. Predlog sklepov vlade:** | | | |
| Na podlagi četrtega odstavka 112. člena in četrtega odstavka 113. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ in 21/18 – ZNOrg) je Vlada Republike Slovenije na … seji dne … sprejela naslednji  SKLEP:  Vlada Republike Slovenije je izdala Uredbo o spremembi Uredbe o okoljski dajatvi za onesnaževanje okolja zaradi nastajanja odpadne embalaže, ki se objavi v Uradnem listu Republike Slovenije.  Stojan Tramte  GENERALNI SEKRETAR  Prejemniki:  Ministrstvo za okolje in prostor, Dunajska cesta 47, 1000 Ljubljana,  Ministrstvo za pravosodje, Župančičeva ulica 3, 1000 Ljubljana,  Ministrstvo za javno upravo, Tržaška cesta 21, 1000 Ljubljana,  Ministrstvo za finance, Župančičeva ulica 3, 1001 Ljubljana,  Ministrstvo za gospodarski razvoj in tehnologijo, Kotnikova ulica 5, 1000 Ljubljana,  Služba Vlade Republike Slovenije za zakonodajo, Mestni trg 4, 1000 Ljubljana. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Tanja Bolte, generalna direktorica Direktorata za okolje, * mag. Jana Miklavčič, Direktorat za okolje, vodja Sektorja za odpadke, * mag. Matej Kovačič, Direktorat za okolje, Sektor za odpadke. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| **5. Kratek povzetek gradiva:** | | | |
| Predlog uredbe uvaja razlikovanje nagrobnih sveč iz točke C priloge 1 veljavne uredbe na elektronske in druge nagrobne sveče. Te se kljub podobni sestavi po končani uporabi pomembno razlikujejo, saj je masa odpadne elektronske nagrobne sveče skoraj enaka masi nove, medtem ko je masa drugih odpadnih nagrobnih sveč zaradi zgorevanja sestavin bistveno manjša kakor pri novih nagrobnih svečah. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | DA |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| **7.a Predstavitev ocene finančnih posledic nad 40.000 EUR:**  / | | | |

|  |  |
| --- | --- |
| **7.b Predstavitev ocene finančnih posledic pod 40.000 EUR:**  Gradivo ne vpliva na prilive ali odlive iz državnega proračuna. | |
| **8. Predstavitev sodelovanja z združenji občin:** | |
| Vsebina predloženega gradiva (predpisa) vpliva na:  – pristojnosti občin,  – delovanje občin, NE  – financiranje občin. | |
| Gradivo je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije: NE   Sprememba pri poročanju nima vpliva na pristojnosti, delovanje in financiranje lokalne skupnosti. | |
| **9. Predstavitev sodelovanja javnosti:** | |
| Gradivo je bilo predhodno objavljeno na spletni strani predlagatelja: | DA |
|  | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| Simon Zajc  državni sekretar | |

**PREDLOG**

**EVA 2018-2550-0114**

Na podlagi četrtega odstavka 112. člena in četrtega odstavka 113. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ in 21/18 – ZNOrg) izdaja Vlada Republike Slovenije

UREDBO

o spremembi Uredbe o okoljski dajatvi za onesnaževanje okolja zaradi nastajanja odpadne embalaže

1. člen

V Uredbi o okoljski dajatvi za onesnaževanje okolja zaradi nastajanja odpadne embalaže (Uradni list RS, št. [32/06](http://www.uradni-list.si/1/objava.jsp?sop=2006-01-1313), [65/06](http://www.uradni-list.si/1/objava.jsp?sop=2006-01-2797), [78/08](http://www.uradni-list.si/1/objava.jsp?sop=2008-01-3495), [19/10](http://www.uradni-list.si/1/objava.jsp?sop=2010-01-0819) in [68/17](http://www.uradni-list.si/1/objava.jsp?sop=2017-01-3258)) se v prilogi 1 točka C spremeni tako, da se glasi:

»C. ENOTE OBREMENITVE ZA EMBALAŽO NAGROBNIH SVEČ

|  |  |  |
| --- | --- | --- |
|  | Vrsta embalaže | Število  EO/kg |
|  |  |  |
| 1 | Sestavni deli elektronskih nagrobnih sveč, ki so izdelani iz kovin in plastike ali stekla ter baterije in elektronskega vezja:  EO se obračuna od mase celotne nagrobne sveče | 2 |
| 2 | Sestavni deli nagrobnih sveč, ki svetlobo ustvarijo z gorenjem vložka (parafin, vosek, olje ipd.), izdelani iz kovin in plastike ali stekla:  EO se obračuna od mase celotne nagrobne sveče | 2 |

«.

KONČNA DOLOČBA

1. člen

Ta uredba začne veljati 1. januarja 2019.

Št.

Ljubljana, dne

EVA 2018-2550-0114

**Vlada Republike Slovenije**

**Marjan Šarec**

**predsednik**

**Obrazložitev**

S predlagano Uredbo o spremembi Uredbe o okoljski dajatvi za onesnaževanje okolja zaradi nastajanja odpadne embalaže se vrsta embalaže razdeli v dve skupini.

V skladu s 3. členom uredbe so kot embalaža obravnavani tudi sestavni deli nagrobnih sveč, ki so izdelani iz kovin in plastike ali stekla (v nadaljnjem besedilu: embalaža nagrobnih sveč), nagrobna sveča pa se šteje za embalirano blago.

Med nagrobne sveče štejemo tudi elektronske nagrobne sveče, ki so po sestavi podobne klasičnim nagrobnim svečam (kovinski ali plastični pokrov, plastično ali stekleno ohišje). Bistvena razlika je, da odpadna sveča, ki je nastala iz klasične (parafinske) nagrobne sveče, zaradi stopljenega/izgorelega vložka ohrani le del mase, ki jo je imela ob dajanju na trg, medtem ko je masa elektronske odpadne nagrobne sveče skoraj enaka masi nove elektronske nagrobne sveče.

Zato se v točki C priloge 1 med vrste embalaže doda besedilo »sestavni deli elektronskih nagrobnih sveč, ki so izdelani iz kovin in plastike ali stekla ter baterije in elektronskega vezja«.

S predlagano uredbo bo v skupni količini sveč, danih na trg v RS, natančneje določen delež elektronskih nagrobnih sveč, ki pomembno vpliva na maso nastalih odpadnih nagrobnih sveč. Ker so podatki o količini nagrobnih sveč uporabljeni tudi za izračun obveznosti proizvajalcev, pridobiteljev in uvoznikov nagrobnih sveč pri ravnanju z nastalimi odpadnimi nagrobnimi svečami, bo ločena evidenca elektronskih in drugih nagrobnih sveč, danih na trg, pripomogla k boljšemu delovanju sistema ravnanja z odpadnimi nagrobnimi svečami.